Viborger Samler, 1814-02-07
Hs. Maj. Kongen af Danmark og Hs. Maj. Kongen af Sverrig, befielede af lige Attraae efter at ende den Krig, som uheldigviis har fundet Sted mellem dem og igjen tilveiebringe Enighed og god Forstaaelse mellem deres gjensidige Stater paa en Grundvold, som for stedse kunde sikkre disses Vedvarenhed, have til den Ende udnævnt og bemyndiget befuldmægtigede, nemlig: Hs. Majestæt Kongen af Danmark Hr. Kammerherre C. Bourke, Storkors af Dannebrogen, Ridder af den hvide Ørn; og Hs. Majestæt Kongen af Sverrig, Hr. Gustav Baron af Wetterstedt, Hofkantsler, Kommandor af Nordstjerne-Ordenen, Ridder af den Preussiske røde Ørns første Klasse, Een af de 18 Medlemmer af det svenske Arcademie, hvilke efter Udvexling af deres gjensidige Fuldmagter, fundne i god og behørig Orden, ere komne overeens om følgende Artikler: 1ste Art. Der skal for Fremtiden være Fred, Venskab og god Forstaaelse mellem H. M. Kongen af Danmark og H. M. Kongen af Sverrig. De høie contraherende Magter skulle anvende den største Omhue, for at vedligeholde en fuldkommen Enighed mellem dem, deres Stater og Undersaatter, og omhyggelig undgaae alt hvad der kunde forstyrre denne saa lykkeligen tilveiebragte Enighed. 2den Art. Da Hs. Maj. Kongen af Sverrig har tilkjendegivet at det er hans uforanderlige Beslutning, ikke at adskille sin Jnteresse fra fine Allieredes, og da Hs. Maj. Kongen af Danmark ønsker, til fine Undersaatters Fordeel, at give Freden al muelig Udstrækning, og han, paa Hs. K. H. Kronprindsen af Sverrigs Begjering, har af de Preussiske og Russiske Hoffer modtaget officielle Forsikkringer om deres Beredvillighed til paa nye at gjenoprette med Hoffet i Kjøbenhavn de forrige fredelige og venskabelige Forhold, saadanne som de vare for Bruddet; saa lover og forpligter han sig herved paa den formeligste og meest forbindende Maade til, intet at forsømme af hvad fra hans Side kan føre til en hastig Fredslutning mellem ham og Hs. Maj. Keiseren over alle Russer og Hs. Maj. Kongen af Preussen. Hs. Maj. Kongen af Sverrig lover at anvende sine bona officia hos sine Allierede, for at dette gavnlige Værk kan snarest mueligt fuldbydes. 3die Art. Hs. Maj. Kongen af Danmark, for at give en tydelig Prøve paa, at det er hans Ønske, igjen at tilveiebringe den nøieste Forbindelse med Hs. Maj. Kongen af Sverrig høie Allierede, og i den faste Overbeviisning, fra deres Side at finde samme Attraae til hurtigen at bringe Freden istand, saadan som den var før Bruddet, lover at tiltræde formeligen og virksom den fælleds Sag mod Hs. Majestæt de Franskes Keiser, at erklære denne Monark Krig og til den Hensigt forene et bestemt Antal danske Tropper med den forenede Nordtydske Armee under Hs. K. H. Kronprindsen af Sverrigs befaling. Alt paa den Maade og ifølge de Bestemmelser, som nøiere ere fastsatte i den Fredstractat, der i Dag er underskreven mellem Hs. Maj. Kongen af Danmark og Hs. Maj. Kongen af de forenede Riger Storbrittanien og Jrland. 4de Art. Hs. Maj. Kongen af Danmark frasiger sig, saavel for sig selv som for sine Efterfølgere til Tronen og Kongeriget Danmark, uigjenkaldeligen og for bestandig, til Fordeel for Hs. Maj. Kongen af Sverrig og hans Efterfølgere til Tronen og Kongeriget Sverrig, alle sine Rettigheder og Adkomster til Kongeriget Norge, nemlig til de her opregnede Bispedømmer og Stifter: Christiansand, Bergen, Aggershuus og Trondhjem med Nordlandene og Finmarken lige til Grændsen af det russiske Rige. Disse Bispedømmer, Stifter og Provindser, der udgjøre hele Kongeriget Norge, tilligemed alle Jndvaanere, Byer, Havne, Fæstninger, Landsbyer og Øer paa alle Kyster af dette Kongerige, saavelsom de tilhørende Besiddelser. Grønland, Færøerne og Jsland ikke deri indbegrebne. Ligesom alle Forrettigheder, Rettigheder og Fordele, skulle for Fremtiden tilhøre med fuld Eiendomsret og Souverainitet Hs. Maj. Kongen af Sverrig, og danne et med det Svenske forenet Kongerige. Til den Ende lover og forpligter Hs. Maj. Kongen af Danmark sig paa den høitideligste og meest forbindende Maade, saavel for sig, som for sine Efterfølgere og for hele Kongeriget Danmark, til aldrig at gjøre nogen directe eller indirecte Fordring paa Kongeriget Norge eller paa nogen af dets Bispedømmer, Stifter, Øer og Landstrækninger, hvis Jndbyggere alle ere ved og i Kraft af nærværende Afstaaelse, løste fra den Hyldings- og Troskabs-Eed, som de have svoret Kongen og Danmarks Krone.